[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 28.7.2009

KOM(2009) 394 endelig

BERETNING FRA KOMMISSIONEN TIL EUROPA-PARLAMENTET OG RÅDET

om aktiviteter gennemført af Den Europæiske Fond for Tilpasning til Globaliseringen i 2008

1. INDLEDNING

Den Europæiske Fond for Tilpasning til Globaliseringen ("Globaliseringsfonden" eller "EGF") blev oprettet ved forordning (EF) nr. 1927/2006[1] ("EGF-forordningen"[2]) med det formål at vise solidaritet med og yde støtte til arbejdstagere, som bliver afskediget som følge af gennemgribende strukturelle ændringer i verdens handelsmønstre. Den er ment som et middel til at forene de overordnede langsigtede positive virkninger af åben handel i form af vækst og beskæftigelse med de mere kortsigtede negative virkninger, som globaliseringen kan medføre, især for beskæftigelsen af de mest udsatte og mindst kvalificerede arbejdstagere.

I henhold til artikel 16 i EGF-forordningen forelægger Kommissionen senest den 1. juli hvert år en kvantitativ og kvalitativ rapport for Europa-Parlamentet og Rådet om gennemførelsen af Globaliseringsfondens aktiviteter i løbet af det foregående år. Rapporten skal navnlig fokusere på de resultater, der er opnået gennem Globaliseringsfonden, og den skal især indeholde oplysninger om indgivne ansøgninger, vedtagne beslutninger og støttede foranstaltninger, herunder komplementariteten med foranstaltninger, der modtager støtte gennem strukturfondene, navnlig Den Europæiske Socialfond (ESF), og om afviklingen af den tildelte finansielle støtte. Rapporten skal også dokumentere de ansøgninger, der er blevet afvist som følge af manglende bevillinger, eller fordi de ikke opfyldte kriterierne.

2. GENERELT OVERBLIK OVER GLOBALISERINGSFONDENS AKTIVITETER I 2008

I 2008 modtog Kommissionen fem ansøgninger om støtte fra Globaliseringsfonden. Disse ansøgninger, som blev indgivet af tre medlemsstater, vedrørte 6 587 afskedigelser, og i alt blev der anmodet om 20 626 022 EUR i støtte. Kommissionen foretog en indgående undersøgelse af ansøgningernes støtteberettigelse og havde pr. 31. december 2008 forelagt tre af de fem ansøgninger for budgetmyndigheden, mens de to sidste stadig var genstand for undersøgelse.

I alt blev der i 2008 bevilget 49 035 729 EUR i EGF-støtte (svarende til 9,8 % af Globaliseringsfondens årlige rådighedsbeløb) fordelt på otte støttebidrag, heraf fem til ansøgninger modtaget i 2007 og tre til ansøgninger modtaget i 2008. Midlerne blev anvendt til at støtte aktive arbejdsmarkedsforanstaltninger (primært jobsøgningstilskud, uddannelse og beskæftigelsesincitamenter) rettet mod 9 941 ledige arbejdstagere i fem medlemsstater.

I 2008 modtog Kommissionen de første rapporter om gennemførelsen af EGF-støtten. Af rapporterne fremgik det, at Globaliseringsfonden havde bidraget direkte til reintegration på arbejdsmarkedet af 2 158 arbejdstagere, som var blevet afskediget i automobilindustrien og mobiltelefonisektoren. De endelige rapporter tydede desuden på, at medlemsstaterne i kraft af EGF-støtten havde mulighed for at forbedre støttepakken til de arbejdsløse. Navnlig fik de mulighed for at gennemføre innovative arbejdsmarkedsforanstaltninger og forlænge støtteperioden, noget der ikke ville have været muligt uden støtte fra Globaliseringsfonden.

3. OPFØLGNING AF ÅRSRAPPORTEN 2007 OM GLOBALISERINGSFONDENS AKTIVITETER

EGF-forordningens artikel 20 giver mulighed for at revidere denne forordning på grundlag af den første årsrapport om Globaliseringsfondens aktiviteter " for at sikre, at forordningens mål om solidaritet virkeliggøres ". Kommissionen nævnte derfor i sin første årsrapport om Globaliseringsfonden, der blev vedtaget som en integrerende del af den nye sociale dagsorden[3] den 2. juli 2008[4], at den ville undersøge, hvordan den kan forenkle sine procedurer og forstærke virkningerne af Globaliseringsfondens virke.

Rapporten omtalte et antal spørgsmål, der kunne undersøges med henblik på at fremsætte forslag til ændringer af EGF-forordningen inden udsendelsen af den næste årsrapport. Kommissionen angav flere mulige årsager til, at den havde modtaget så få ansøgninger om støtte fra Globaliseringsfonden i løbet af fondens første år som operationel. Blandt de nævnte årsager var usikkerhed med hensyn til støtteberettigelse, det høje antal afskedigelser, der skal til, for at der kan ydes støtte fra Globaliseringsfonden, og den korte frist, der gives til gennemførelse af foranstaltninger støttet af Globaliseringsfonden. På baggrund af en spørgeskemaundersøgelse og en konference, som blev afholdt i Bruxelles den 4. september 2008, foretog Kommissionen derfor en mere indgående analyse af, hvilke forventninger og behov Globaliseringsfondens vigtigste interessenter har. Deltagerne i høringen var repræsentanter for medlemsstaterne og for arbejdsmarkedets organisationer på nationalt og europæisk plan. Det fremgik af høringen, at de fleste interessenter foretrak en ny udgave af Globaliseringsfonden, som kunne intervenere i flere situationer end hidtil, som kunne yde støtte til ledige i tilfælde af masseafskedigelser med mindre end 1 000 berørte arbejdstagere, og hvor perioden for udnyttelse af de bevilgede midler var længere. De fleste medlemsstater rejste også spørgsmålet om interventionssatsen (50 %), som ansås for utilstrækkelig for de medlemsstater, som i forvejen kæmpede med et stadig dårligere økonomisk klima.

I den europæiske økonomiske genopretningsplan[5], som blev offentliggjort den 26. november 2008, meddelte Kommissionen endnu en gang, at den havde til hensigt at revidere bestemmelserne for Globaliseringsfonden, så EU bliver bedre i stand til at hjælpe arbejdstagere, som er ramt af krisen, og forbedre deres langsigtede jobmuligheder. Med henblik på at afbøde de sociale virkninger af den økonomiske krise vedtog Kommissionen den 16. december 2008 et forslag til forordning om ændring af EGF-forordningen[6]. De vigtigste ændringer er som følger:

- en nedsættelse af interventionskriteriet fra 1 000 arbejdstagere til 500

- en udvidelse af gennemførelsesperioden fra 12 til 24 måneder

- en stigning i interventionssatsen fra 50 % til 75 %[7]

- en midlertidig undtagelse, hvorefter arbejdstagere, der bliver afskediget som følge af den globale finansielle og økonomiske krise, er berettigede til støtte, såfremt ansøgningerne i henhold til dette kriterium indgives inden udgangen af 2010.

4. ANALYSE AF GLOBALISERINGSFONDENS AKTIVITETER I 2008

4.1. Ansøgninger modtaget i 2008

Kommissionen modtog fem ansøgninger om støtte fra Globaliseringsfonden i 2008, heriblandt en ansøgning, der var blevet trukket tilbage i 2007 og genindsendt i begyndelsen af 2008. Tre af ansøgningerne blev godkendt af budgetmyndigheden i 2008, mens Kommissionens tjenestegrene endnu ved årets udgang var i gang med at undersøge de to sidste.

Tabel 1 – Ansøgninger modtaget i 2008

Delphi (ES) (EGF/2008/02) | 6.2.2008 | a | 10 471 778 | 1 589 | 1 589 |

Alytaus Tekstilė (LT) (EGF/2008/03) | 8.5.2008 | a | 298 994 | 1 089 | 600 |

Castilla y León og Aragón (ES) (EGF/2008/04)[8] | 29.12.2008 | b | 2 694 300 | 1 082 | 588 |

Cataluña (ES) (EGF/2008/05) | 29.12.2008 | b | 3 306 750 | 1 269 | 1 100 |

I alt | 20 626 022 | 6 587 | 5 435 |

I 2008 blev ingen ansøgninger afvist som uberettigede eller på grund af utilstrækkelige tildelinger.

4.1.1. Ansøgninger modtaget i 2008 pr. medlemsstat

Der var i 2008 tre medlemsstater, der ansøgte om støtte fra Globaliseringsfonden: Spanien (tre ansøgninger), Italien (en ansøgning) og Litauen (en ansøgning).

4.1.2. Ansøgninger modtaget i 2008 efter ansøgningsbeløbets størrelse

De medlemsstater, der ansøger om støtte fra Globaliseringsfonden, skal udarbejde en samordnet pakke af foranstaltninger, der bedst muligt passer til de berørte arbejdstageres profil, og fastlægge, hvor stort et støttebeløb de har behov for. EGF-forordningen hverken anbefaler eller begrænser størrelsen af det samlede støttebeløb, men Kommissionens tjenestegrene kan ved vurderingen af en ansøgning rejse spørgsmål, som foranlediger medlemsstaten til at ændre i pakken af individualiserede foranstaltninger, hvilket kan påvirke ansøgningsbeløbets størrelse.

Ansøgningerne om støtte fra Globaliseringsfonden i 2008 varierede i størrelse fra 298 994 EUR i den litauiske ansøgning (EGF/2008/03) til 10 471 778 EUR i den spanske ansøgning i Delphi-sagen (EGF/2008/02).

4.1.3. Ansøgninger modtaget i 2008 efter antal arbejdsmodtagere i målgruppen

Antallet af afskedigede arbejdstagere, over for hvem der blev iværksat individualiserede foranstaltninger i 2008 androg 5 435. Antallet varierede fra 588 arbejdstagere i ansøgningen fra Spanien til fordel for tidligere ansatte i automobilindustrien i Castilla y León og Aragón (EGF/2008/04) op til 1 589 arbejdstagere i den spanske ansøgning vedrørende Delphi (EGF/2008/02). Tre af de fem ansøgninger indgivet i 2008 vedrørte mere end 1 000 arbejdstagere, mens to ansøgninger angik et væsentligt lavere antal (600 arbejdstagere i ansøgning EGF/2008/03 og 588 i EGF/2008/04).

Forskellen i antallet af arbejdstagere i målgruppen for EGF-støtte er i nogle tilfælde en følge af, at ansøgermedlemsstaten vælger at yde støtte til alle de afskedigede arbejdstagere eller at koncentrere støtten på nogle af dem, navnlig arbejdstagere, der har særlige vanskeligheder ved at blive på arbejdsmarkedet.

4.1.4. Ansøgninger modtaget i 2008 efter ansøgningsbeløbets størrelse pr. arbejdstager

Ansøgermedlemsstaterne bestemmer selv sammensætningen af den pakke af individualiserede foranstaltninger, som de tilbyder de afskedigede arbejdstagere, så længe den er i overensstemmelse med EGF-forordningens bestemmelser. Det beløb, der ansøges om pr. berørt arbejdstager, kan således variere alt efter afskedigelsernes omfang, situationen på det berørte arbejdsmarked, de pågældende arbejdstageres individuelle situation, de foranstaltninger, medlemsstaten allerede har truffet osv.

I praksis varierede de beløb, der blev ansøgt om pr. arbejdstager i 2008, fra lige under 500 EUR i Litauens tilfælde (EGF/2008/04) til over 6 500 EUR i den spanske ansøgning vedrørende Delphi (EGF/2008/02).

4.1.5. Ansøgninger modtaget i 2008 efter interventionskriterier

To af de modtagne ansøgninger i 2008 blev indgivet i henhold til EGF-forordningens artikel 2, litra a), som omhandler afskedigelser i en virksomhed samt hos dens leverandører og hos producenter i efterfølgende produktionsled. De tre andre ansøgninger i 2008 blev indgivet i henhold til artikel 2, litra b), som omhandler virksomheder i en NACE 2-sektor i en eller to sammenhængende regioner på NUTS II-niveau.

4.2. Støtte bevilget i 2008

Budgetmyndigheden besluttede i otte tilfælde at bevilge støtte fra Globaliseringsfonden i 2008: Fem vedrørte ansøgninger indgivet i 2007, som endnu ikke var godkendt ved årets udgang, og de tre andre vedrørte ansøgninger, som blev modtaget og vurderet i 2008.

Budgetmyndigheden hverken afviste eller ændrede nogen af de forslag, Kommissionen forelagde den om støtte fra Globaliseringsfonden.

Tabel 2 – Støtte bevilget i 2008 pr. finansieringsbeslutning

Piemonte (IT) (EGF/2007/06) | 10.8.2007 | b | 2008/916/EF (19.11.2008) | K(2008) 8070 (8.12.2008) | 7 798 750 |

Lombardia (IT) (EGF/2007/07) | 17.8.2007 | b | 2008/916/EF (19.11.2008) | K(2008) 8071 (8.12.2008) | 12 534 125 |

Textiles (MT) (EGF/2007/08) | 12.9.2007 | c | 2008/370/EF (10.4.2008) | K(2008) 2176 (22.5.2008) | 681 207 |

Lisboa-Alentejo (PT) (EGF/2007/10) | 9.10.2007 | b | 2008/370/EF (10.4.2008) | K(2008) 7278 (21.11.2008) | 2 425 675 |

Subtotal for ansøgninger modtaget i 2007 | 34 410 757 |

Toscana (IT) (EGF/2008/01) | 12.2.2008 | b | 2008/916/EF (19.11.2008) | K(2008) 8073 (8.12.2008) | 3 854 200 |

DELPHI (ES) (EGF/2008/02) | 6.2.2008 | a | 2008/818/EF (22.10.2008) | K(2008) 7292 (24.11.2008) | 10 471 778 |

Alytaus Tekstilė (LT) (EGF/2008/03) | 8.5.2008 | a | 2008/818/EF (22.10.2008) | K(2008) 7278 (21.11.2008) | 298 994 |

Subtotal for ansøgninger modtaget i 2008 | 14 624 972 |

I alt | 49 035 729 |

Tabel 3 – Støtte bevilget i 2008 pr. arbejdstager i målgruppen

Piemonte (IT) (EGF/2007/06) | Tekstiler | 1 537 | 1 537 | 7 798 750 | 5 074 |

Lombardia (IT) (EGF/2007/07) | Tekstiler | 1 816 | 1 816 | 12 534 125 | 6 902 |

Textiles (MT) (EGF/2007/08) | Tekstiler | 675 | 675 | 681 207 | 1 009 |

Lisboa-Alentejo (PT) (EGF/2007/10) | Automobil | 1 549 | 1 122 | 2 425 675 | 2 162 |

Subtotal for ansøgninger modtaget i 2007 | 6 621 | 6 194 | 34 410 757 | 5 555 |

Toscana (IT) (EGF/2008/01) | Tekstiler | 1 558 | 1 558 | 3 854 200 | 2 474 |

DELPHI (ES) (EGF/2008/02) | Automobil | 1 589 | 1 589 | 10 471 778 | 6 590 |

Alytaus Tekstilė (LT) (EGF/2008/03) | Tekstiler | 1 089 | 600 | 298 994 | 498 |

Subtotal for ansøgninger modtaget i 2008 | 4 236 | 3 747 | 14 624 972 | 3 903 |

I alt | 10 857 | 9 941 | 49 035 729 | 4 933 |

4.2.1. Støttede foranstaltninger

I henhold til artikel 3 i forordning (EF) nr. 1927/2006 kan Globaliseringsfonden kun yde støtte til aktive arbejdsmarkedsforanstaltninger, som tager sigte på at reintegrere ledige arbejdstagere på arbejdsmarkedet. Derudover kan Globaliseringsfonden ifølge forordningen yde støtte til medlemsstaternes tekniske støtteaktiviteter i forbindelse med forberedelser, forvaltning, informations- og pr-virksomhed samt kontrol af anvendelsen af midlerne.

De skønnede omkostninger ved de foreslåede foranstaltninger i de otte EGF-interventioner bevilget i 2008 og ved de dertil knyttede tekniske støtteaktiviteter fordeler sig, som det fremgår af nedenstående tabel.

Tabel 4 – Foranstaltninger støtte t i 2008 på grundlag af Eurostats klassifikation[9]

Eurostats klassifikation af arbejdsmarkedspolitiske foranstaltninger | Beløb fra EGF (i EUR) | % af samlede betalinger |

Arbejdsmarkedspolitiske tjenester | 30 537 989 | 62,28 % |

1 | Klienttjenester (hjælp til jobsøgning, erhvervsvejledning, attestering af kvalifikationer osv.) | 4 519 185 | 9,22 % |

Jobsøgningstillæg | 26 018 804 | 53,06 % |

Arbejdsmarkedspolitiske foranstaltninger | 16 718 820 | 34,09 % |

2 | Uddannelse | 7 899 843 | 16,11 % |

Uddannelsestillæg | 3 033 250 | 6,19 % |

3 | Jobrotation og jobdeling | Ikke relevant | Ikke relevant |

4 | Beskæftigelsesincitamenter | 4 709 608 | 9,60 % |

4.1 | Ansættelsesincitamenter | 2 666 896 | 5,44 % |

4.2 | Incitamenter til opretholdelse af beskæftigelsen | 2 042 712 | 4,17 % |

5 | Støttet beskæftigelse og revalidering | Ikke relevant | Ikke relevant |

6 | Jobskabelse | Ikke relevant | Ikke relevant |

7 | Incitamenter til start af egen virksomhed | 1 076 119 | 2,19 % |

Teknisk støtte (artikel 3 i forordning (EF) nr. 1927/2006) | 1 778 920 | 3,63 % |

I alt | 49 035 729 | 100 % |

4.2.2. Profil af de arbejdstagere, der modtager støtte fra Globaliseringsfonden

De beløb, der blev bevilget i 2008, tog sigte på at støtte i alt 9 941 afskedigede arbejdstagere i fem medlemsstater (se bilaget: Profil af arbejdstagerne i målgruppen for EGF-støtte i 2008).

4.2.3. Komplementaritet med foranstaltninger, der modtager støtte fra strukturfondene, navnlig Socialfonden

Globaliseringsfonden og Socialfonden er to vigtige EU-instrumenter, der har til formål at bidrage til at øge beskæftigelsen og sikre hurtig tilbagevenden til arbejdsmarkedet ved hjælp af aktive arbejdsmarkedspolitiske foranstaltninger. Komplementariteten består i deres tidsmæssigt forskellige tilgang til problemerne. Globaliseringsfonden står for målrettet hjælp i en konkret situation, hvor arbejdstagere, der har mistet deres arbejde som led i en masseafskedigelse på EU-plan, mens Socialfonden støtter strategiske, langsigtede mål (f.eks. opkvalificering af den menneskelige kapital og håndtering af forandringer) gennem flerårige programmer. I lyset af de sociale virkninger af den aktuelle økonomiske krise foreslog Kommissionen i sin europæiske økonomiske genopretningsplan at ændre den måde, de to fonde fungerer på, så de kunne reagere med større fleksibilitet, så længe krisen varer.

Et godt eksempel på komplementariteten mellem Socialfonden og Globaliseringsfonden kan findes i BenQ-sagen (EGF/2007/03), hvortil der blev ydet støtte i 2007. I den sag blev der givet støtte til afskedigede arbejdstagere, som lod sig registrere i et "overførselsselskab" ( Transfergesellschaft ), hvori foranstaltninger, der blev gennemført efter socialfondsprogrammer[10], også blev tilgængelige for arbejdstagere, der var blevet afskediget af BenQ. Nogle af disse arbejdstagere deltog først i et kortvarigt kursus organiseret af Socialfonden med henblik på at få det europæiske pc-kørekort, som blev fulgt op af et fem måneder langt kursus med støtte fra Globaliseringsfonden, der førte til erhvervelsen af en kvalifikation som administrationsassistent.

4.2.4. Opnåede resultater

Den vigtigste kilde til information om Globaliseringsfondens resultater er den rapport, som medlemsstaterne skal forelægge senest seks måneder efter udløbet af den periode, der er givet til anvendelse af EGF-støtten, jf. EGF-forordningens artikel 15.

I 2008 modtog Kommissionen tre endelige rapporter vedrørende følgende ansøgninger: PSA (Frankrig), Renault (Frankrig) og BenQ (Tyskland). Disse tre rapporter understregede den ekstra betydning, EGF-støtten har, eftersom den gjorde det muligt for de to medlemsstater med held at tage nye metoder i anvendelse (f.eks. inddragelse i fagfællegrupper samt øget rådgivning og vejledning), der var tilrettelagt med særlig henblik på lavtkvalificerede arbejdstagere over 45 år. Desuden gjorde Globaliseringsfonden det i BenQ-sagen muligt at forlænge varigheden af nogle uddannelses- og rådgivningsforanstaltninger ud over den normale periode, hvilket betød bedre og mere effektiv bistand.

PSA (EGF/2007/01)

I den første ansøgning indsendt til Globaliseringsfonden den 9. marts 2007 var målgruppen for den franske stats intervention 267 arbejdstagere, som var blevet afskediget fra den franske bilproducent PSA. Ifølge den endelige rapport kom de EGF-støttede foranstaltninger 256 af disse arbejdstagere til gode. Ved udløbet af EGF-støttens gennemførelsesperiode var 106 (41 %) af de arbejdstagere, der havde fået støtte, stadig arbejdsløse, mens 150 (59 %) havde fået fast arbejde. De sidstnævnte fordelte sig som følger:

- 76 var ansat på tidsubestemt kontrakt.

- 20 havde startet egen virksomhed.

- 54 var ansat på tidsbestemt kontrakt eller på midlertidig kontrakt af mere end seks måneders varighed.

Renault (EGF/2007/02)

I den anden ansøgning om EGF-støtte modtaget den 23. marts 2007 var målgruppen i Frankrig 628 arbejdstagere, der var blevet afskediget i virksomheder, som leverer til Renault. Af den endelige rapport fremgik det, at 366 af disse havde været omfattet af foranstaltninger finansieret af Globaliseringsfonden, mens 262 mente, at de selv var i stand til at finde nyt job uden særlige foranstaltninger eller havde allerede fundet anden beskæftigelse inden iværksættelsen af de støttede foranstaltninger. Ved udløbet af gennemførelsesperioden var 133 af arbejdstagerne i målgruppen (36 %) enten arbejdsløse eller ansat på kontrakter eller i gang med uddannelsesaktiviteter af mindre end seks måneders varighed. Desuden var 105 (29 %) i gang med en uddannelse af mindst seks måneders varighed, mens 129 (35 %) havde fundet fast arbejde. De sidstnævnte fordelte sig som følger:

- 77 var ansat på tidsubestemt kontrakt.

- 10 havde startet egen virksomhed.

- 42 var ansat på tidsbestemt kontrakt eller på midlertidig kontrakt af mere end seks måneders varighed.

BenQ (EGF/2007/03)

Den 27. juni 2007 indgav Tyskland en ansøgning om støtte fra Globaliseringsfonden med en oprindelig målgruppe på 2 400 arbejdstagere, som havde mistet deres arbejde hos mobiltelefonproducenten BenQ. Det fremgik af gennemførelsesrapporten, at ud af de 2 528 afskedigede arbejdstagere, der for at kunne få udbytte af de aktive arbejdsmarkedsforanstaltninger havde ladet sig registrere i et "overførselsselskab" ( Transfergesellschaft ), som blev oprettet den 1. januar 2007, var 561 (22 %) stadig uden arbejde ved interventionsperiodens udløb. 88 var ikke længere til rådighed for arbejdsmarkedet (pga. længerevarende uddannelse, sygdom eller pensionering), mens 1 879 (74 %) havde fundet fast arbejde. Af de sidstnævnte havde 77 startet egen virksomhed.

Tabel 5 – Resultater ifølge endelige rapporter modtaget i 2008

Antal arbejdstagere, som ikke havde behov for EGF-støtte | 9 | 262 | - | 271 |

Antal arbejdstagere, som blev hjulpet | 256 | 366 | 2 528 | 3 150 |

Heraf arbejdstagere, som modtog: |

Efteruddannelse/omskoling | 198 (77 %) | 198 (54 %) | 256 (10 %) | 652 (21 %) |

Jobsøgning/jobsøgningstillæg | 256 (100 %) | - | 2 528 (100 %) | 2 784 (88 %) |

Hjælp til jobsøgning/rådgivning | - | 366 (100 %) | 2 055 (81 %) | 2421 (77 %) |

Iværksætterstøtte | - | - | 99 (4 %) | 99 (3 %) |

Beskæftigelsesincitamenter | 150 (59 %) | 38 (10 %) | 408 (16 %) | 596 (19 %) |

Antal arbejdstagere, som har fundet ny beskæftigelse efter EGF-interventionen | 150 (59 %) | 129 (35 %) | 1 879 (74 %) | 2 158 (69 %) | | 4.2.5. Tekniske støtteaktiviteter, som varetages af Kommissionen

Information og presse

I henhold til EGF-fondens artikel 9 skal Kommissionen oprette " en hjemmeside tilgængelig på alle fællesskabssprog med oplysning om Globaliseringsfonden, vejledning med hensyn til indgivelse af ansøgninger, og ajourførte oplysninger om godkendte og afviste ansøgninger, der fremhæver budgetmyndighedens rolle ."

Websted

I 2008 var der 36 937 personer, som tilsammen besøgte 81 206 sider på Globaliseringsfondens websted: http://ec.europa.eu/egf. De mest populære sider i 2008 var hjemmesiden, de sider, der giver en oversigt over modtagne ansøgninger, og de vigtigste dokumenter vedrørende Globaliseringsfonden. Kommissionen fremstillede i 2007 en brochure om Globaliseringsfonden. Den blev downloadet næsten 2 800 gange i 2008.

I overensstemmelse med kravet i EGF-forordningens artikel 9 har Kommissionens tjenestegrene oversat EGF-webstedet til alle 23 officielle EU-sprog.

Eurobarometer

Eurobarometer–undersøgelse 70 blev gennemført fra den 6. oktober til den 6. november 2008 blev. På spørgsmålet " Har De nogensinde hørt eller læst om Den Europæiske Fond for Tilpasning til Globaliseringen, som er en fond, der yder støtte til ofre for globaliseringen? ", blev de adspurgte anmodet om at give et af følgende svar:

- "Ja, og jeg har et godt kendskab til den", eller

- "Ja, men jeg kender ikke så meget til den", eller

- "Nej, jeg har aldrig hørt eller læst om den".

Resultaterne – som endnu ikke var offentliggjort på tidspunktet for udarbejdelsen af denne rapport – viser, at i EU-27 som helhed havde 22 % hørt om Globaliseringsfonden, om end kun 3 % havde et godt kendskab til den. 71 % havde aldrig hørt om Globaliseringsfonden.

Møder med de nationale myndigheder og arbejdsmarkedets parter

Det tredje møde i Ekspertgruppen af Kontaktpersoner for Den Europæiske Fond for Tilpasning til Globaliseringen (kode E2100), som er sammensat af repræsentanter for medlemsstaterne, fandt sted den 6. marts 2008.

Med henblik på at forberede ændringen af EGF-forordningen indbød Kommissionens tjenestegrene Globaliseringsfondens interessenter til en konference i Bruxelles den 4. september 2008. Formålet med konferencen var at mødes med medlemsstaterne og arbejdsmarkedets parter for at drøfte besvarelserne af det spørgeskema, der blev udsendt i juli 2008, og de vigtigste af de spørgsmål, der blev taget op i årsrapporten 2007 om Globaliseringsfonden (se punkt 3).

4.2.6. Finansiel rapport

Tildelte midler

I henhold til den interinstitutionelle aftale af 17. maj 2006 kan Globaliseringsfonden ikke overstige et årligt beløb på 500 mio. EUR, som kan hentes fra enhver eksisterende margen under det samlede udgiftsloft for det foregående år og/eller fra annullerede forpligtelsesbevillinger fra de to foregående år. Desuden bestemmes det i EGF-forordningens artikel 12, at mindst 25 % af Globaliseringsfondens samlede årlige midler skal være til rådighed den 1. september hvert år for at sikre, at der er dækning for de behov, der måtte opstå frem til årets udgang.

I 2008 besluttede budgetmyndigheden at godkende bevillinger til støtte fra Globaliseringsfonden til otte ansøgninger og til et samlet beløb af 49 035 729 EUR (se tabel 2 og 3 om støtte fra Globaliseringsfonden).

Udgifter til teknisk bistand

Det blev ikke anvendt midler til teknisk bistand på Kommissionens initiativ i 2008, jf. EGF-forordningens artikel 9.

Uregelmæssigheder anmeldt i 2008

Kommissionen modtog ingen anmeldelser om uregelmæssigheder i henhold til forordning (EF) nr. 1681/94 i 2008, for så vidt angår Globaliseringsfonden.

Afslutning af behandling af sager om uregelmæssigheder i 2008

Ingen sager om uregelmæssigheder blev afsluttet i 2008.

4.2.7. Afvikling af den økonomiske støtte

Ingen af de tildelinger, der er blevet bevilget, siden Globaliseringsfonden blev operationel, er blevet afviklet i 2008.

Bilag – Profil af arbejdstagerne i målgruppen for støtte fra Globaliseringsfonden i 2008

Ansøgning

(Reference) | Ansøgningsdato | Antal afskedigede | Antal arbejdstagere i målgruppen | Heraf: | Heraf med et langvarigt helbredsproblem eller handicap[11]

| | | | | | Kvinder

(%) | Ikke-EU-borgere | 15-24 |25-54 | 55-64 |65+ | | |Sardegna (IT)

(EGF/2007/05) |9.8.2007 |1 044 |1 044 |427

(41 %) |1 |5 |899 |138 |2 |- | |Piemonte (IT)

(EGF/2007/06) |10.8.2007 |1 537 |1 537 |1 013

(66 %) |55 |23 |1 347 |167 |0 |- | |Lombardia (IT) (EGF/2007/07) | 17.8.2007 | 1 816 | 1 816 |1 230

(68 %) |71 |6 |1 537 |272 |1 |- | |Textiles (MT) (EGF/2007/08) |12.9.2007 |675 |675 |533

(79 %) |0 |242 |401 |32 |0 |4 | |Lisboa-Alentejo (PT) (EGF/2007/10) |9.10.2007 |1 549 |1 122 |339

(30 %) |16 |39 |1 024 |59 |0 |12 | |Subtotal for ansøgninger modtaget i 2007 |6 621 |6 194 |3 542

(57 %) |143 |315 |5 208 |668 |3 |- | |Toscana (IT) (EGF/2008/01) |12.2.2008 |1 558 |1 558 |746

(48 %) |998 |102 |1 276 |175 |5 |- | |DELPHI (ES) (EGF/2008/02) |6.2.2008 |1 589 |1 589 |23

(2 %) |0 |2 |1 524 |63 |0 |5 | |Alytaus Tekstilė (LT) (EGF/2008/03) |8.5.2008 |1 089 |600 |494

(82 %) |0 |4 |372 |224 |0 |34 | |Subtotal for ansøgninger modtaget i 2008 |4 236 |3 747 |1 263

(38 %) |998 |108 |3 172 |462 |5 |- | | I alt | 10 857 | 9 941 | 4 805

(48 %) | 1 141 | 423 |8 380 | 1 130 | 8 | - | |

[1] EUT L 406 af 30.12.2006, s. 1. En række tekniske fejl i EGF-forordningen blev berigtiget i 2008 og offentliggjort i EUT L 48 af 22.2.2008, s. 82, for alle sprogs vedkommende, og desuden i EUT L 202 af 31.7.2008, s. 74, for engelsk alene.

[2] "EGF-forordningen" henviser til den forordning, der var i kraft pr. 31.12.2008, uanset senere ændringer.

[3] Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget - Den nye sociale dagsorden: Muligheder, adgang og solidaritet i det 21. århundredes Europa (KOM(2008) 412 endelig af 2.7.2008).

[4] Meddelelse fra Kommissionen til Europa-Parlamentet og Rådet - Solidaritet og forandringer: Den Europæiske Fond for Tilpasning til Globaliseringen 2007 - Tilbageblik og fremtidsudsigter (KOM(2008) 421 endelig af 2.7.2008).

[5] Meddelelse fra Kommissionen til Det Europæiske Råd – En europæisk økonomisk genopretningsplan (KOM(2008) 800 endelig af 26.11.2008).

[6] Forslag til Europa-Parlamentets og Rådets forordning om ændring af forordning (EF) nr. 1927/2006 om oprettelse af Den Europæiske Fond for Tilpasning til Globaliseringen (KOM(2008) 867 af 16.12.2008).

[7] I ændringsforordningen som vedtaget af Europa-Parlamentet og Rådet i 2009 fastsættes en midlertidig stigning i interventionssatsen fra 50 til 65 % indtil udløbet af "kriseundtagelsen" den 31. december 2011.

[8] Som ændret den 23. februar 2009.

[9][10]Babžùúý“ ” ¨ © ˜ Tabellen svarer ikke fuldstændigt til den metodologi, der anvendes af Eurostat som beskrevet i " Labour market policy database – Methodology – revideret udgave fra juni 2006 ", fordi nogle af de foranstaltninger, Globaliseringsfonden har ydet støtte til, ikke passer til kategorierne (f.eks. jobsøgningstilskud og uddannelsesstøtte). De Eurostat-klassifikationskategorier, der er markeret "Ikke relevant" i tabellen, indgik ikke i medlemsstaternes forslag til foranstaltninger i de otte interventioner, der blev godkendt til støtte fra Globaliseringsfonden i 2008.

[11] ESF/Bundesanstalt für Arbeit-programmet, det operationelle mål 2-program for delstaten Nordrhein-Westfalen og programmet for Freistaat Bayern.

[12] I henhold til nationale specifikationer.